Η **Γιαροσλάβα Ολεκσίγεβνα Μάχουτσιχ** (ουκρανικά: Ярослава Олексіївна Магучіх‎) (γενν. στις 19 Σεπτεμβρίου 2001) είναι Ουκρανή αθλήτρια του άλματος εις ύψος. Στο ντεμπούτο της στους Ολυμπιακούς Αγώνες πήρε το χάλκινο μετάλλιο στους Θερινούς Ολυμπιακούς Αγώνες του 2020 στο Τόκιο. Είναι η χρυσή Ολυμπιονίκης στους Ολυμπιακούς Αγώνες Νέων του 2018 και παγκόσμια και ευρωπαϊκή πρωταθλήτρια σε επίπεδο Κ18. Κέρδισε το αργυρό μετάλλιο στο Παγκόσμιο Πρωτάθλημα του 2019, σημειώνοντας νέο παγκόσμιο ρεκόρ νεανίδων, το χρυσό μετάλλιο στο Παγκόσμιο Πρωτάθλημα Κλειστού Στίβου του 2022 και το χρυσό μετάλλιο στο Παγκόσμιο Πρωτάθλημα του 2023.

Καριέρα
-------

Η Μάχουτσιχ ξεκίνησε το άλμα εις ύψος σε ηλικία 13 ετών, αλλά κατάφερε να βελτιωθεί σημαντικά μέσα σε δύο χρόνια. Σε ηλικία 15 ετών, κέρδισε το χρυσό μετάλλιο στο Παγκόσμιο Πρωτάθλημα Κ18 του 2017 στο Ναϊρόμπι, με τη μεγαλύτερη διαφορά στην ιστορία των Παγκοσμίων Πρωταθλημάτων Κ18 με την καλύτερη ατομική επίδοση της με 1,92 μ. Ισοφάρισε το ρεκόρ της συμπατριώτισσάς της Ιρίνα Κοβαλένκο από το 2003 και σημείωσε ανεπίσημο παγκόσμιο ρεκόρ για 15χρονη. Λίγες εβδομάδες αργότερα κέρδισε το αγώνισμα του άλματος εις ύψος στο Ευρωπαϊκό Ολυμπιακό Φεστιβάλ Νέων του 2017 στο Γκιέρ, με ύψος 1,89 μ..

Το 2018, η Μάχουτσιχ πήδηξε στο 1,94 μ. στο Ευρωπαϊκό Πρωτάθλημα Κ18 και κέρδισε το χρυσό μετάλλιο με 10 εκατοστά μπροστά από την δεύτερη, σημειώνοντας νέο ρεκόρ διοργάνωσης. Στα μέσα Οκτωβρίου κέρδισε το χρυσό μετάλλιο στους Ολυμπιακούς Αγώνες Νέων του 2018 στο Μπουένος Άιρες με συνολικό ύψος 3,87 μ. και σημείωσε νέο ατομικό ρεκόρ με 1,95 μ. στο 2ο στάδιο. Ένα μήνα μετά την επιτυχία της στους Ολυμπιακούς Αγώνες Νέων, η Μάχουτσιχ βελτίωσε το ατομικό ρεκόρ της στο 1,96 μ. και ισοφάρισε το παγκόσμιο ρεκόρ Κ18 σε μια ετήσια συνάντηση στο κλειστό στίβο στο Μινσκ.

Κατά τη διάρκεια της σεζόν κλειστού στίβου 2019, η Μάχουτσιχ πήδηξε 1,99 μ. στο Χουστόπετσε και ισοφάρισε το παγκόσμιο ρεκόρ Κ20 της Βάστι Κάνιγκχαμ. Στον ανοιχτό στίβο, κέρδισε την εναρκτήρια συνάντηση του Diamond League 2019 στη Ντόχα με ατομική καλύτερη επίδοση στο 1,96 μ. και έγινε η νεότερη αθλήτρια που κέρδισε ποτέ αγώνα Diamond League, σε ηλικία 17 ετών και 226 ημερών. Το Σεπτέμβριο πήδηξε 2,04 μ. στο Παγκόσμιο Πρωτάθλημα του 2019 στη Ντόχα, κατακτώντας το αργυρό μετάλλιο και καταρρίπτοντας το παγκόσμιο ρεκόρ Κ20.

Τον Ιανουάριο του 2020, η Μάχουτσιχ πήδηξε 2,01 μ. στο Λβιβ, ένα νέο παγκόσμιο ρεκόρ κλειστού στίβου Κ20, το οποίο έσπασε ξανά λίγες μέρες αργότερα, όταν πήδηξε πάνω από 2,02 μ. στην Καρλσρούη.

Τον Φεβρουάριο του 2021, η Μάχουτσιχ πήδηξε στα 2,06 μέτρα στην Μπάνσκα Μπίστριτσα, το υψηλότερο που έχει πηδήξει οποιαδήποτε γυναίκα σε κλειστό στίβο από το 2012. Τον Αύγουστο κέρδισε το χάλκινο μετάλλιο στο άλμα εις ύψος στους Θερινούς Ολυμπιακούς Αγώνες του 2020 στο Τόκιο.

Τον Μάρτιο του 2022, μέρες μετά τη φυγή από τη ρωσική εισβολή στην Ουκρανία, κέρδισε το χρυσό μετάλλιο στο άλμα εις ύψος στο Παγκόσμιο Πρωτάθλημα Κλειστού Στίβου 2022. Χρειάστηκε να κάνει ένα τριήμερο ταξίδι 2.000 χλμ με αυτοκίνητο από την Ουκρανία στη Σερβία για να αγωνιστεί στο πρωτάθλημα.

Τον Αύγουστο του 2023, η Μάχουτσιχ βρέθηκε στο υψηλότερο σκαλί του βάθρου στο άλμα εις ύψος στο Παγκόσμιο Πρώτάθλημα της Βουδαπέστης σημειώνοντας επίδοση 2,01 μ. και αφήνοντας πίσω της τις δύο Αυστραλίδες, Νίκολα Ολισλάγκερς και Ελέανορ Πάτερσον. Ολοκλήρωσε τον αγώνα της με τρεις αποτυχημένες απόπειρες στα 2,07 μ. επίδοση που θα αποτελούσε νέο ατομικό ρεκόρ για την ίδια.

Παραπομπές
----------

1. ↑  *World Athletics Database*.
2. ↑  «18-летняя украинка, которая зарубилась с Ласицкене. Кто она?». (Ρωσικά) 1  Οκτωβρίου 2019.
3. ↑  www.youtube.com/watch?v=TOM0C6Xzj3Y.
4. ↑  Ανακτήθηκε στις 3  Μαΐου 2022.
5. ↑  «PRECOCIOUS NEWCOMER MAHUCHIKH AIMS TO PROGRESS ONE STEP AT A TIME». *iaaf.org*. Διεθνής Ένωση Ομοσπονδιών Κλασικού Αθλητισμού. Ανακτήθηκε στις 6 Μαΐου 2019.
6. ↑  «REPORT: GIRLS' HIGH JUMP – IAAF WORLD U18 CHAMPIONSHIPS NAIROBI 2017». *iaaf.org*. Διεθνής Ένωση Ομοσπονδιών Κλασικού Αθλητισμού. Ανακτήθηκε στις 6 Μαΐου 2019.
7. ↑  «One more "gold" for Ukraine in Gyor-2017!». *noc-ukr.org*. Ουκρανική Εθνική Ολυμπιακή Επιτροπή. Ανακτήθηκε στις 6 Μαΐου 2019.
8. ↑  «Yaroslava Mahuchikh Wins Gold at the European Athletics Under 18 Championships». *uatv.ua*. Ukrinform. Αρχειοθετήθηκε από το πρωτότυπο στις 6 Μαΐου 2019. Ανακτήθηκε στις 6 Μαΐου 2019.
9. ↑  «Ukrainian athletes win a trio of titles at the Youth Olympic Games». *european-athletics.org*.  Ευρωπαϊκή Ομοσπονδία Στίβου. Ανακτήθηκε στις 6 Μαΐου 2018.
10. ↑  «Lasitskene clears 2.00m and attempts 2.07m in Minsk». *european-athletics.org*.  Ευρωπαϊκή Ομοσπονδία Στίβου. Ανακτήθηκε στις 6 Μαΐου 2018.
11. ↑  «INDOOR ROUND-UP: ZANGO LEAPS 17.58M AFRICAN TRIPLE JUMP RECORD IN PARIS, WARHOLM CLOCKS 45.56». *iaaf.org*. Διεθνής Ένωση Ομοσπονδιών Κλασικού Αθλητισμού. Ανακτήθηκε στις 6 Μαΐου 2019.
12. ↑  «STAHL SENDS DISCUS BEYOND 70 METRES IN DOHA – IAAF DIAMOND LEAGUE». *iaaf.org*. Διεθνής Ένωση Ομοσπονδιών Κλασικού Αθλητισμού. Ανακτήθηκε στις 6 Μαΐου 2019.
13. ↑  «Mahuchikh soars to world indoor U20 record of 2.01m in Lviv». European Athletics. 18 Ιανουαρίου 2020. .
14. ↑  «Mahuchikh improves world indoor U20 record to 2.02m in Karlsruhe». European Athletics. 31 Ιανουαρίου 2020. .
15. ↑  Mulkeen, Jon (2 Φεβρουαρίου 2021). «Mahuchikh leaps 2.06m in Banska Bystrica, highest indoor jump in the world for nine years». *World Athletics*. .
16. ↑  «ROC's Mariya Lasitskene rises above the competition to win women's high jump gold». *Διεθνής Ολυμπιακή Επιτροπή*. 7 Αυγούστου 2021. Αρχειοθετήθηκε από το πρωτότυπο στις 2021-10-06.. Ανακτήθηκε στις 2022-03-22.
17. ↑  Welle (www.dw.com), Deutsche. «Yaroslava Mahuchikh wins historic gold medal for Ukraine | DW | 19.03.2022». *DW.COM* (στα Αγγλικά). Ανακτήθηκε στις 20 Μαρτίου 2022.
18. ↑  «Παγκόσμιο κλειστού στίβου: Η Ουκρανή Γιαροσλάβα Μάχουτσικ ταξίδευε για τρεις ημέρες πριν από το χρυσό μετάλλιο στο ύψος». *sport24.gr*. 19 Μαρτίου 2022.
19. ↑  «Ukraine's Mahuchikh wins emotional gold» (στα αγγλικά). *BBC Sport*.. Ανακτήθηκε στις 2022-03-20.
20. ↑  «World Athletics Championships 2023: Yaroslava Mahuchikh soars to women's high jump gold». *olympics.com/en (στα αγγλικά)*. 27 Αυγούστου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαροσλάβα Μάχουτσιχ** |

* Γιαροσλάβα Μάχουτσικ στην Ευρωπαϊκή Ομοσπονδία Στίβου